CANIAD 


AR 


DDAMEG 





YMA 


Myfi yw'r Mab afradlon, iê yn wir, &c. 
Adawodd gartref tirion, &c. 

Dilynais fy mhleserau 

Yn mhell i wlad y cibau, 

Heb feddwl dyfod adrau, &c. 

Nes dyfod arnaf eisiau, &c. 








'Nol imi wario'r eiddo, Digon gwir, &c. 
Daeth newyn i'r wlad hono, &c. 

Yn mysg y moch a'r cibau, 

Dechreuais fod mewn eisiau ; 

"Doedd yno ddim a allai, &c. 

I lanw'm dymuniadau, &c. 


Dechreuais yno 'styried, Dedwydd ddydd, &c. 
Mor drwm oedd fy nghaethiwed, &c. 

Yn nhy fy Nhad mae bara, 

Â minnau'n marw yma: 

Mae'r gweision yn cael bwyta, &c. 

Tu ag yno minau fentra', &c. 


Af adre, i ddyweyd fy nghyffes, Er mor wael, &c. 
Gan waeddi'n uchel, Pechais, &c. 

Yn wir, 'dwyf ddim yn haeddu 

Fy ngalw yn blentyn iti, 

'Rwy'n meddwl gofyn hyny, &c. 

Gael rhywle gyda'r teulu, &c. 

Er mod i 'mhell, er hyny, Rhyfedd iawn, 
Fŷ anwyl Dad am canfu, &c. 

Er maint fy annheilyngdod ; 

Er maint fy anheilyngdod ; 

Tu ag adref cefais ddyfod, &c. 

A'm derbyn yn lle 'ngwrthod, &c. 


O f' aiwyl Dad, mi bechais, Digon gwir, &c. 
Dy gyfraith di a dorais, &c. 

Yn wir, 'dwyf ddim yn haeddu 

” Fy ngalw'n blentyn iti 

Mae'r ddelw wedi ei cholli, &c. 

Rwy'n llawn o bob trueni, &c. 


Fe roddodd fy Nhad tirion, Diolch byth, &c. 
Orchymyn i ei weision, &c. 

Y wisg a ddygwch yma 

A weithiodd y Brawd hyna', 

O Fethl'em i Galfaria, &c. 

Rhowch hi am y crwydryn yma, &c. 


Rhowch fodrwy y briodas, Iddo ef, &c. 
Yn arwydd o'r berthynas, &c. 

A sgidiau parotoad — 

I gerdded yn fwy gwastad, 

I harddu ffyrdd y Ceidwad, &c. 

Mae gwledda eto i ddwad, &c. 


Y llo pasgedig hwnw, Lleddwch ef, &c. 
Yn fywyd i rai meirw, &c. 

Bwytawn a byddwn lawen, 

Gan ddechreu ar yr Anthem 

Na welir arni orphen, &c. 

Gan ddyblu'r gân drachefen, &c. 


” Nawr dyma'r bachgen hwnw, Digon gwir, &c. 
Fu'n gorwedd gyda'r meirw, &c. 

Fei collwyd ef yn Adda, 

Fe'i cafwyd ar Galfaria ; 

Nawr gwelwch hwnw yma, &c. 

Nae hyn destyn gwledda, &c. 





' Does achos i neb ddigio, Digon gwir, &c. 
Gall Duw wneud fel y myno, &c. 
Tramgwyddodd y mab hyna', 

Pan oedd y teulu'n gwledda, 

Wrth weled cadw'r penna,' &c. 

Ni ddeuai at y dyrfa, &c. 


Fy mab raham y digi, Wrth fy ngras, &e. 
Am godi hwn i fynu, &c. 

Mae yma fodd i tithau 

Gael llanw'th ddymuniadau ; 

” Does prinder byth nac eisiau, &c. 

Mae gwledd i ti ac yntau, &c. 


Mae achos llawenychu, Cadw dyn, &c. 
Ac hefyd orfoleddu, &c. 

Fy ngras a'i dygodd yma, 

Fy ngras sydd yn ei wledda, 

Fy ngras byth a ddysgleiria, &c. 
Cydganwn Haleluia, &c. 


Y gweision a'r holl deulu, Seiniwch gân, &c. 
Am godi hwn i fyny, &c. 

Angylion, deuwch chwithau, 
Chwareuwch eich telynau, 
Ynghyd a thyrfa o seintiau, &c. 
Nid ydyw'r wledd ond dechreu, &c. 


Fe'i cafwyd yn yr arfaeth, Llawenhewch, 
Ac yn y brynedigaeth, &c. 

Fy nghariad rhad diddechrau 

Ga'dd fodd i lifo'n ffrydiau. 
, Trwy rinwedd dioddefiadau, &c. 

Daw adre' ryw filiynau, &c. 

























MAE 'NHAD WRTH 
Y LLYW. 








Draw, draw ar y cefnfor, ar noson ddu oer, 
Roedd cwch bach yn hwylio heb seren na lloer ; 
A rhuad y tonau a'r gwyntoedd a'r gwlaw, 


A lanwai fynwesau y morwyr o fraw. 


Ond Bachgen y Cadben yn llawen a llon, 
A dd'wedai dan wenu, heb ddychryn i'w fron,— 
Er gwaethaf y tonau, awn adref yn fyw : 
Paraidiniofni? _ Mae 'Nhad wrth y llyw. 

s 


O Blentyn y nefoedd! Paham mae dy fron 

Mor ofnus wrth weled gwyllt ymchwydd y don ? 
Mae'r dyfnder du, tywyll, yn rhuo—gwir yw— 
Ond diogel yw'th fywyd—Mae'th Dad wrth y llyw. 


Daw'n fuan orfoledd diddiwedd i'th ran ; 
Draw'n disgwyl mae'th geraint oddeutu y lan ; 
Y dysglaer Lŷs acw,—dy hoff gartref yw— 
Mae Canaan yn ymyl, a'th Dad wrth y llyw. 


Cwyd bellach dy hwyliau, mae'r awel o'th du ; 

“ Rwyt bron myn'd i fynwes dy fwyn Brynwr cu ; 
Mae'th angor yn ddiogel, a'th Gadben yn fyw ; 
Mae'th gwch yn y porthladd, a'th Dad wrth y llyw. 


PARCH, S. RoBERTs. 


